ปัญหา: ตลอดทั้งซอยดังกล่าวพบถนนชำรุดหลายจุด เคยมีการซ่อมแซมด้วยการนำปูนหรือยางมะตอยและหินกรวดมาอุดทับปิดหลุม แต่ได้ไม่นานก็กลับมาชำรุดอีก ผู้ร้องอ้างว่าอาจจะเป็นเพราะการนำวัสดุที่ไม่ได้มาตรฐานมาซ่อมแซม หรืออาจจะเป็นเพราะซ่อมแซมในช่วงฤดูฝน เนื่องจากซ่อมแซมแล้วเสร็จได้ไม่นานก็จะถูกฝนตกใส่ ผู้ร้องต้องการให้เจ้าหน้าที่เข้าแก้ไขซ่อมแซมใหม่ตลอดทั้งซอย หรือถ้าจะซ่อมเฉพาะจุดขอให้นำวัสดุที่ได้มาตรฐานเข้ามาซ่อมแซมเพื่อให้มีการใช้งานได้ยาวนานมากขึ้น และหากมีการซ่อมแซมใหม่ ขอให้มีการควบคุมตรวจสอบงานและกำหนดเวลาเริ่มทำแล้วแล้วเสร็จ และผู้ร้องแจ้งว่าพบป้ายของการประปาติดประกาศว่าจะมีการซ่อมแซมขุดท่อประปาภายในซอยดังกล่าว ผู้ร้องจึงอยากแนะนำว่าให้มีการปรึกษากันระหว่างขุดท่อประปาและซ่อมแซมถนน เพื่อไม่ให้เป็นการทับซ้อนกัน เช่นพึ่งซ่อมแซมถนนแล้วเสร็จดันมีการขุดถนนทำท่อประปาทำให้การซ่อมถนนสูญเปล่า

อ้างอิงเลขที่รับแจ้ง PF42P7
เจ้าหน้าที่แจ้งกลับมาเมื่อวันที่ 5 ส.ค. 67
แจ้งว่า ฝ่ายโยธา เขตจตุจักร ดำเนินการตรวจและแก้ไขแล้ว ขออภัยในความไม่สะดวกมา ณ ที่นี้ ด้วย

ผู้ร้องแจ้งว่า ปัจจุบันปัญหาดังกล่าวยังไม่ได้รับการแก้ไข มีเจ้าหน้าที่เข้าไปซ่อมแซมถนนแล้วแต่ทำไม่เรียบร้อย ยังมีบางจุดที่เจ้าหน้าที่ยังไม่ได้แก้ไข จึงขอให้เจ้าหน้าที่เข้าไปตรวจสอบแก้ไขอีกครั้ง



ซอย:  พหลโยธิน 34 (เสนานิคม 2)
ถนน:  พหลโยธิน
เขต: จตุจักร
#1555